**PODALJŠANO BIVANJE na daljavo / MAREC (30. 3. – 3. 4. 2020)**

Dragi učenci in starši,

izredne razmere zaradi korona virusa še kar trajajo. Kako ste? Upam, da dobro in da čas, ki ga imate na voljo, »uporabljate« raznoliko in koristno. Predvsem pa želimo, da ste pri dnevnih opravilih čimbolj samostojni in odgovorni, saj imajo vaši starši že tako veliko skrbi. Med drugim tudi to, da je se vi, otroci, lahko počutite varno in zadovoljno.

Z učiteljico sva vam spet pripravili tedenski načrt dela za podaljšano bivanje (PB). Ampak naj vas najprej vprašava:«Ali vam sploh še ostane kaj časa potem, ko izpolnite obveznosti posameznih šolskih predmetov?« Zagotovo ne prav veliko, saj je doma poleg šolskih obveznosti še tolikooo zanimivega; kajne?

Ampak kljub vsemu, sva vam tudi za ta teden pripravili navodila in ideje za delo, sprostitev in ustvarjanje.

Še naprej vam želiva zdravja in pozitivne energije. Lahko naju kaj vprašate ali pa nama pišete in pošljete slike svojih dejavnosti na najina e- naslova.

Učiteljici podaljšanega bivanja:

|  |
| --- |
| Andreja Rade, andreja.rade@gmail.com in Ajda Skrbinšek, ajda.skrbinsek@gmail.com**MAREC (30. 3. – 3. 4. 2020)** **KOSILO****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Učenci, vsak dan si:* pravilno umijete roke,
* pomagate pripraviti hrano,
* samostojno pripravite enostavni pogrinjek za kosilo,
* pravilno uporabljajte jedilni pribor in ne pozabljate na pravila lepega vedenja pri prehranjevanju,
* po koncu obeda pomagate pospraviti mizo, pomiti posodo in urediti jedilnico in kuhinjo.

Rezultat iskanja slik za pravilno postavljen pogrinjek enostavni slikaUčenci, kakšen dan poiščite v maminih kuharskih knjigah zanimiv in enostaven recept za določeno jed ali sladico. Presenetite starše in sami pripravite nekaj dobrega. Bodite zelo pazljivi in zaprosite za pomoč, če kaj ne gre. Za ta teden ti predlagava pripravo sladice v kozarčku. Ker smo to že delali, bo to le ponovitev in utrjevanje ☺.Evo tu je recept:Rezultat iskanja slik za sladica v kozarcu*Osvežilna sladica v kozarcu* Sestavine:* polnozrnati ali katerikoli drugi suhi piškoti, granola, musli,
* sladka smetana,
* jagodna marmelada,
* limonin sok,
* zmrznjene ali sveže jagode (lahko tudi katero drugo sadje, ki ga imaš na razpolago).

Priprava: Pripravi več manjših čistih kozarčkov (lahko tudi tiste majhne, ki jih ima mama za vlaganje marmelade) in vse sestavine. Piškote zdrobi in jih razporedi po dnu kozarcev. Jagode nareži na manjše koščke in jih zmešaj z nekaj žlicami marmelade in limoninim sokom. To razporedi povrh piškotne plasti v kozarčke. V skledi stepi sladko smetano in jo nadevaj v kozarce. Po smetani potrosi še borovnice ali koščke jagod. Do sladkanja shrani sladico v hladilniku. Dober tek! |

**SPROSTITVENE DEJAVNOSTI**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Učenci:

- če dovolj toplo in suho vreme pojdite skupaj s starši na vrt, kjer lahko kopljete, rahljate, gnojite zemljo; sejete semena in sadite sadike grmovnic in drevja; predlagava ti, da imaš svojo gredico, na katero seješ in sadiš ter opazuješ rast rastlin. Seveda ne pozabiš pomagati pri delovnih nalogah celega vrta ☺,

- izvajajte naravne oblike gibanja: igrajte se na prostem, sprehajajte se v naravi. Kakor kaže se bo v drugi polovici tega tedna znova »vrnila pomlad« in z njo sonce in toplota. Zato ne oklevajte in pojdite po kosilu ven in ostanite zunaj do večera ☺,

- pogovarjajte se s starši o vsem kar vas zanima in pomagajte jim pri delu znotraj in zunaj doma,

- lahko izvajaš jogo za otroke. Z jogijskimi vajami boš spoznal svoje telo in njegovo delovanje – ohranil boš telesno in umsko gibčnost, se naučil pravilnega dihanja in razvil svojo ustvarjalnost.

Jogijske vaje povečujejo tvojo moč in gibkost tvojega telesa ter izboljšujejo koordinacijo in držo. Prav tako povečajo zmožnost osredotočenja.

Primer dveh vaj, katere lahko vadiš do naslednjič:

DREVO – s pogledom poiščeš točko ravnotežja in je ne izpustiš do konca izvajanja asane. Dvigneš desno nogo in stopalo nasloniš na levo stegno, na notranji del, čim višje. Roke dvignemo nad glavo in jih iztegnemo. Asano ponovimo še z levo nogo.



- sproščajte se ob raznih družabnih in didaktičnih igrah (človek ne jezi se, šah, mikado, karte pripovedovalke, monopoly, spomin, dan-noč, štiri v vrsto, križec-krožec, mlin, na črko, nasprotja… )

**SAMOSTOJNO UČENJE**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Učenci:

- učite se načrtovati svoje delo; to pomeni, da redno vsak dan opravite šolske obveznosti,

- dokončajte, popoldne ali zvečer, vse tisto delo za posamezne predmete, katerega vam ni uspelo praviti dopoldne oziroma do sedaj,

- berite, ponovite in se tako učite obsežnejšo snov,

- predlagamo vam, da delate po PV3P metodi, kar pomeni:

Pri tej metodi slediš petim korakom: **Preleti** – **Vprašaj** – **Preberi** – **Povzemi** – **Poročaj**.

1. **korak: Preleti**

Najprej preberite celotno besedil – na hitrico, da boste videli, o čem besedilo govori. Preberite uvod v poglavje, preberite naslove, preberite uvodnike v poglavij in preverite skice, slike.

2. **korak: Vprašaj**

![MC900056928[1]]()Ko berete, se vprašajte, “**Kaj se bom naučil iz besedila?**”, **Tako boste svoje možgane pripravili na delo in globlje razmišljanje.**

**3.korak: Preberi**

Sedaj preberite celotno besedilo še enkrat. Pazljivo in pozorno. Razmišljajte o pomenu. Poiščite povezave s podobnimi in drugimi temami, ki jih že poznate. Podčrtajte in poudarite ključne besede. Uporabljajte barvna pisala.

**4.korak: Povzemi**

Ko ste poglavje prebrali, pomislite, katere ideje v besedilu so glavne. Poskusite in glasno ponovite te informacije.

1. **korak: Poročaj**

Sedaj, ko si zaključil, se preizkusi in ponovno preglej snov. Odgovarjaj na lastna vprašanja, na vprašanja staršev, vprašanja iz učbenika. Lahko si napišeš

kratek izvleček. Lahko narediš miselni vzorec. Lahko snov povzameš s svojimi besedami.

- samostojno napišite domačo nalogo.

**USTVARJALNO PREŽIVLJANJE ČASA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Učenci:

- Se spomnite, ko smo brali pravljico » Darilo za rojstni dan« (avtorja Kočar Tomota)? Sedaj pa jo poslušajte na naslednji povezavi: <https://www.lahkonocnice.si/pravljice/darilo-za-rojstni-dan> in začnite ustvarjati risbe za kamišibaj. Rišite skice posameznih prizorov, dogajanj ali likov, ki nastopajo v njej. Barvajte jih s suhimi barvicami ali vodenkami.

V pomoč vam bodo tudi naslednje povezave oz. posnetki:

<https://youtu.be/PhHkvfvgjsQ>    - oglej si kamišibaj primer iz Piranskega festivala

<https://youtu.be/ey-9CpVQdtE>   - oglej si tudi poučen posnetek o kamišibaju iz oddaje Firbcologi

- naredi si eko igro iz odpadnega materiala: Pri frizerju. Za izdelavo potrebujete: papir, flomastre, tetrapak embalažo, škarje, papir za kocko, lepilo.

Navodilo za izdelavo:

* na papir narišemo glavi;
* glavi obrežemo;
* iz tetrapak narežemo trakove – lase različnih dolžin;
* iz papirja izdelamo kocko.

Pravila igre: to je igra za dva. Igralca dobita glavo in enako število trakov – las. Igralca mečeta kocko. Kolikor pik dobita na kocki, toliko las lahko postavita na glavo.

Tisti, ki mu prvemu zmanjka las, je zmagovalec.